José Luis Chilavert
<s>José Luis Félix Chilavert González (; Luque, 27. srpnja 1965.) je umirovljeni paragvajski nogometni golman i reprezentativac, poznat po tome što je redovito izvodio slobodne udarce i jedanaesterce za svoje klubove i reprezentaciju.</s>

<s>U karijeri je promijenio nekoliko klubova, mahom po Južnoj Americi, uz dva boravka u Europi (Real Zaragoza, Strasbourg).</s><s>Igrajući za argentinski Vélez Sarsfield, Chilavert je osvojio 12 klupskih naslova, uključujući i Copa Libertadores 1994. i Interkontinentalni kup 1994. godine.</s><s>Tri je puta bio IFFHS-ov Najbolji golman svijeta te je svojedobno bio smatran jednim od najboljih golmana na svijetu.</s><s>Osim što je dobro branio, Chilavert je bio poznat i kao specijalist za slobodne udarce te je često izvodio jedanaesterce.</s><s>U karijeri je postigao 67 golova, dobar dio kojih su bili jako važni, uključujući i osam za reprezentaciju; četiri od potonjih osam postigao je tokom kvalifikacija za FIFA Svjetsko prvenstvo 2002. godine.</s><s>Chilavert je drugi golman po broju postignutih golova, iza brazilskog golmana Rogérija Cenija, te jedini golman koji je postigao hat-trick.</s><s>Bio je poznat i po svom temperamentu, što je dovelo do nekoliko kontroverznih situacija; najpoznatija među njima svakako je tučnjava s kolumbijskim igračem Faustinom Asprillom iz 1997. godine.</s><s>Nadimak mu je bio El Buldog.</s>

<s>U periodu od 1989. do 2003. godine, Chilavert je 74 puta nastupio za Paragvaj, postigao 8 golova i sudjelovao na pet velikih natjecanja.</s><s>Reprezentaciju je predstavljao na tri Cope Américe i na dva Svjetska prvenstva (1998. i 2002.), na kojima je bio kapetan.</s><s>Godine 1998., uvršten je u idealnu momčad Svjetskog prvenstva.</s>

<s>Paragvajski fudbaleri
Fudbaleri ili nogometaši Real Zaragoze</s>

